《因误用邮符入滇议调父老拥道泣留不得行为赋二律 其一》
明代·何龙祯

自惭薄劣应投林，父老何因依恋深。卧辙几挥痛哭泪，攀辕叠写哀鸣音。

甘棠遗泽殊亏昔，蛮海怀音又见今。身世机缘难上道，权留数月慰舆心。

作者简介：何龙祯，字卜熙，号胜虚。新会人。明神宗万历四十一年（一六一三）进士。初授镇江府儒学教授，转学正。寻转工部虞衡清吏司员外郎，出守赣州、凤翔两府知府，累升云南按察司副使兵巡洱海道，寻升太仆寺少卿。清顾嗣协《冈州遗稿》卷五有传。